proxectonos/corpus_dominio_legal_administrativo_tmp huggingface dataset:
RESOLUCIÓN do 26 de xuño de 2019, da Secretaría Xeral de Emprego, pola que se dá publicidade ás axudas concedidas ao abeiro da Orde do 9 de maio de 2017 pola que se establecen as bases reguladoras para a concesión de subvencións dirixidas a entidades locais para a contratación temporal de persoas en situación ou risco de exclusión social perceptoras da renda de integración social de Galicia (Risga), e se aproba a convocatoria para o ano 2017 (Diario Oficial de Galicia número 96, do 22 de maio).
Consellería de Economía, Emprego e Industria — III. Outras disposicións — 11/07/2019

Os artigos 8.2 e 11.7 da orde reguladora dispoñen que as resolucións de concesión serán obxecto de publicación segundo o establecido na Lei 9/2007, do 13 de xuño, de subvencións de Galicia.
En consecuencia,
RESOLVO:
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 09.40.322C.460.3, para a contratación temporal de persoas en situación ou risco de exclusión social perceptoras da renda de integración social de Galicia (Risga) para a realización de obras ou servizos de interese xeral e social en colaboración coas entidades locais (procedemento TR351F), ao abeiro da Orde do 9 de maio de 2017 pola que se establecen as bases reguladoras para a concesión de subvencións dirixidas a entidades locais para a contratación temporal de persoas en situación ou risco de exclusión social perceptoras da renda de integración social de Galicia (Risga), e se aproba a convocatoria para o ano 2017 (
Diario Oficial de Galicia
núm. 96, do 22 de maio).
Santiago de Compostela, 26 de xuño de 2019
Finalidade: TR351F-Contratación temporal de persoas en situación ou risco de exclusión social perceptoras da renda de integración social de Galicia (Risga) para a realización de obras ou servizos de interese xeral e social en colaboración coas entidades locais, a través da aplicación orzamentaria 09.40.322C.460.3.
RESOLUCIÓN do 26 de xuño de 2019, da Secretaría Xeral de Emprego, pola que se dá publicidade ás axudas concedidas ao abeiro da Orde do 2 de maio de 2017 pola que se establecen as bases que regulan as axudas e subvencións para o fomento do emprego e mellora da empregabilidade no ámbito de colaboración coas entidades locais e se procede á súa convocatoria para o exercicio do ano 2017 (Diario Oficial de Galicia número 87, do 8 de maio).
Consellería de Economía, Emprego e Industria — III. Outras disposicións — 11/07/2019

Os artigos 10.2 e 13.6 da orde reguladora dispoñen que as resolucións de concesión serán obxecto de publicación segundo o establecido na Lei 9/2007, do 13 de xuño, de subvencións de Galicia.
En consecuencia,
RESOLVO:
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 09.40.322C.460.2, para a contratación de persoas traballadoras desempregadas para a realización de obras ou servizos de interese xeral e social en colaboración coas entidades locais (procedemento TR351A), ao abeiro da Orde do 2 de maio de 2017 pola que se establecen as bases que regulan as axudas e subvencións para o fomento do emprego e mellora da empregabilidade no ámbito de colaboración coas entidades locais e se procede á súa convocatoria para o exercicio do ano 2017 (
Diario Oficial de Galicia
núm. 87, do 8 de maio).
Santiago de Compostela, 26 de xuño de 2019
Finalidade: TR351A-Contratación de persoas traballadoras desempregadas para a realización de obras ou servizos de interese xeral e social en colaboración coas entidades locais, a través da aplicación orzamentaria 09.40.322C.460.2.
RESOLUCIÓN do 26 de xuño de 2019, da Secretaría Xeral de Emprego, pola que se dá publicidade ás axudas concedidas ao abeiro da Orde do 29 de agosto de 2017 pola que se establecen as bases que regulan as axudas e subvencións para o fomento do emprego no medio rural (APROL Rural), e se procede á convocatoria para o ano 2017 (Diario Oficial de Galicia número 171, do 8 de setembro).
Consellería de Economía, Emprego e Industria — III. Outras disposicións — 11/07/2019

Os artigos 10.2 e 13.7 da orde reguladora dispoñen que as resolucións de concesión serán obxecto de publicación segundo o establecido na Lei 9/2007, do 13 de xuño, de subvencións de Galicia.
En consecuencia,
Ordenar a publicación, no Diario Oficial de Galicia, das subvencións concedidas con cargo á aplicación orzamentaria 09.40.322C.460.5 para a contratación de persoas traballadoras desempregadas para a realización de obras ou servizos de interese xeral e social (procedemento TR351G), ao abeiro da Orde do 29 de agosto de 2017 pola que se establecen as bases que regulan as axudas e subvencións para o fomento do emprego no medio rural (APROL Rural), e se procede á convocatoria para o ano 2017 (Diario Oficial de Galicia número 171, do 8 de setembro).
Santiago de Compostela, 26 de xuño de 2019
CORRECCIÓN DE ERROS. Resolución do 26 de xuño de 2019 pola que se establecen as bases reguladoras para a concesión das subvencións, en réxime de concorrencia non competitiva, relativas ao Plan de transición a unha mobilidade eficiente, así como a selección das entidades colaboradoras que participarán na súa xestión, e se procede á convocatoria para a anualidade 2019 (código de procedemento IN421T e IN421U).
Axencia Instituto Enerxético de Galicia — III. Outras disposicións — 12/07/2019

Advertidos erros na dita resolución, publicada no
Diario Oficial de Galicia
número 128, do 8 de xullo de 2019, cómpre facer a seguinte corrección:
Na páxina 32002, no artigo 4, punto 5, onde di: «O prazo de presentación de solicitudes de axuda comezará o 30 de xullo de 2019 ás 9.00 horas e rematará cando se esgoten os fondos», debe dicir: «O prazo de presentación de solicitudes de axuda comezará o 24 de xullo de 2019 ás 9.00 horas e rematará cando se esgoten os fondos».
Na páxina 32005, artigo 3, punto 2, letra a) onde di: «Turismos (M1) con clasificación enerxética “A” e un valor máximo de emisións segundo o ciclo NEDC iguais ou inferiores a 120 g CO2/km», debe dicir: «Turismos (M1) con clasificación enerxética “A” e un valor máximo de emisións NEDC segundo o ciclo WLTP iguais ou inferiores a 120 g CO2/km».
Na páxina 32005, artigo 3, punto 2, letra b), onde di: «Furgonetas (N1) cun valor máximo de emisións segundo o ciclo NEDC iguais ou inferiores a 137 g CO2/km », debe dicir: «Furgonetas (N1) cun valor máximo de emisións NEDC segundo o ciclo NEDC ou WLTP, segundo proceda, iguais ou inferiores a 137 g CO2/km».
RESOLUCIÓN do 21 de xuño de 2019, da Secretaría Xeral Técnica da Consellería do Medio Rural, pola que se dá publicidade dos convenios de colaboración subscritos no primeiro cuadrimestre do ano 2019.
Consellería do Medio Rural — III. Outras disposicións — 12/07/2019

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade á relación dos convenios subscritos pola Consellería do Medio Rural nos meses de xaneiro, febreiro, marzo e abril que se incorpora como anexo I a esta resolución.
Santiago de Compostela, 21 de xuño de 2019
ORDE do 8 de xullo de 2019 pola que se amplía o crédito orzamentario da Orde do 13 de decembro de 2018, pola que se establecen as bases reguladoras para a concesión de indemnizacións polo sacrificio obrigatorio de animais en execución de programas e actuacións oficiais de vixilancia, loita, control e erradicación das súas enfermidades, e se convocan para o ano 2019.
Consellería do Medio Rural — III. Outras disposicións — 12/07/2019

A Orde do 13 de decembro de 2018, publicada no Diario Oficial de Galicia número 3, do 4 de xaneiro de 2019, establece as bases reguladoras e convoca a concesión de indemnizacións polo sacrificio obrigatorio de animais en execución de programas e actuacións oficiais de vixilancia, loita, control e erradicación das súas enfermidades, para o ano 2019 (código de procedemento MR553C).
O artigo 26.1 desta orde establece que as indemnizacións polo sacrificio obrigatorio de animais se financiarán coa contía de 750.000 € (setecentos cincuenta mil euros), con cargo á aplicación orzamentaria 14.04.713E.770.0 dos orzamentos xerais da Comunidade Autónoma de Galicia para o ano 2019.
O artigo 26.3 prevé que a Consellería do Medio Rural, excepcionalmente, terá a posibilidade de ampliar o crédito fixado na convocatoria cando o aumento veña derivado dunha xeración, ampliación ou incorporación de crédito, e ao abeiro do artigo 30.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
Co obxecto de poder tramitar as solicitudes de indemnizacións presentadas que cumpren cos requisitos, e posto que a dotación inicial resulta insuficiente, procede ampliar o crédito orzamentario inicial para continuar coa concesión das indemnizacións por sacrificio obrigatorio de animais.
En consecuencia, por todo o exposto, e no exercicio das facultades que me foron conferidas,
Artigo único. Ampliación do crédito orzamentario
1. Amplíase a dotación orzamentaria prevista na Orde do 13 de decembro de 2018, pola que se establecen as bases reguladoras para a concesión de indemnizacións polo sacrificio obrigatorio de animais en execución de programas e actuacións oficiais de vixilancia, loita, control e erradicación das súas enfermidades, e se convocan para o ano 2019.
2. O incremento da contía corresponde á xeración e á incorporación de crédito polo importe de catrocentos trinta mil catrocentos noventa e catro euros con vinte céntimos (430.494,20 €).
Polo tanto, unha vez efectuado este incremento, o importe total na aplicación orzamentaria 14.04.713E.770.0 (proxecto 2012 00748) para o ano 2019 ascende a un millón cento oitenta mil catrocentos noventa e catro euros con vinte céntimos (1.180.494,20 €).
3. En todo caso, a concesión das indemnizacións reguladas na dita orde estará limitada ás dispoñibilidades do crédito orzamentario.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 8 de xullo de 2019
RESOLUCIÓN do 2 de xullo de 2019, da Secretaría Xeral de Política Lingüística, pola que se conceden subvencións ás entidades locais de Galicia para a promoción do uso da lingua galega, ao abeiro da convocatoria regulada na Orde do 15 de marzo de 2019.
Consellería de Cultura e Turismo — III. Outras disposicións — 12/07/2019

A Orde do 15 de marzo de 2019 regula a convocatoria e a concesión de subvencións ás entidades locais de Galicia para a promoción do uso da lingua galega (DOG núm. 62, do 29 de marzo).
Logo de ver os informes proposta formulados pola comisión constituída ao abeiro do artigo 15 da dita convocatoria e polo órgano instrutor que recolle o artigo 13, e en virtude das facultades que me confire a Orde do 21 de marzo de 2019, de delegación de competencias nos órganos superiores e de dirección da Consellería de Cultura e Turismo, esta secretaría xeral
Primeiro. A concesión de axudas, na contía que se indica, aos proxectos relacionados no anexo. Nesta relación inclúense as propostas que non se subvencionan polos motivos que aparecen baixo a epígrafe correspondente, de acordo cos criterios establecidos na Orde do 15 de marzo de 2019.
Segundo. De conformidade co artigo 4.2.b) da Lei 1/2016, do 18 de xaneiro, de transparencia e bo goberno da Comunidade Autónoma de Galicia, e co previsto no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, a Secretaría Xeral fará públicos os datos relevantes referidos ás axudas e subvencións concedidas, así como ás sancións impostas aos beneficiarios.
Contra esta resolución, que esgota a vía administrativa, os interesados poderán interpoñer recurso potestativo de reposición ante a persoa titular da Secretaría Xeral de Política Lingüística, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, quen resolverá por delegación do conselleiro de Cultura e Turismo, de acordo co establecido na Orde do 21 de marzo de 2019, ou ben directamente recurso contencioso-administrativo no prazo de dous meses ante o Tribunal Superior de Xustiza de Galicia.
Santiago de Compostela, 2 de xullo de 2019
RESOLUCIÓN do 26 de xuño de 2019, da Secretaría Xeral de Emprego, pola que se dá publicidade ás axudas concedidas ao abeiro da Orde do 4 de outubro de 2017 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro, e se procede á súa convocatoria para o ano 2017 (Diario Oficial de Galicia número 196, do 16 de outubro).
Consellería de Economía, Emprego e Industria — III. Outras disposicións — 12/07/2019

Os artigos 11.2 y 14.7 da orde reguladora dispoñen que as resolucións de concesión serán obxecto de publicación segundo o establecido na Lei 9/2007, do 13 de xuño, de subvencións de Galicia.
En consecuencia,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 09.40.322C.481.7 para a contratación de persoas traballadoras desempregadas e mulleres vítima de violencia para a realización de servizos de interese xeral e social en colaboración coas entidades sen ánimo de lucro (procedemento TR352A), ao abeiro da Orde do 4 de outubro de 2017 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro, e se procede á súa convocatoria para o ano 2017 (
Diario Oficial de Galicia
número 196, do 16 de outubro).
Santiago de Compostela, 26 de xuño de 2019
Finalidade: TR352A - contratación de persoas traballadoras desempregadas e mulleres vítima de violencia para a realización de servizos de interese xeral e social en colaboración coas entidades sen ánimo de lucro, a través da aplicación orzamentaria 09.40.322C.481.7.
ORDE do 25 de xuño de 2019 pola que se modifica a autorización do centro autorizado de artes plásticas e deseño Atlántico, de Vigo.
Consellería de Educación, Universidade e Formación Profesional — III. Outras disposicións — 15/07/2019

O representante da titularidade do centro autorizado de artes plásticas e deseño Atlántico, de Vigo, solicita a supresión do ciclo formativo de grao superior (CS) Xoiaría Artística.
Logo de tramitar o expediente de acordo co establecido no Decreto 253/1995, do 29 de setembro, e na Orde do 5 de decembro de 1995, que regulan o procedemento para a autorización e modificación de centros docentes privados para impartir ensinanzas artísticas, e por proposta da Dirección Xeral de Centros e Recursos Humanos,
Artigo 1.
Supresión de ensinanzas
Suprimir o CS Xoiaría Artística, polo que o centro queda configurado como se sinala:
Denominación xenérica: centro autorizado de artes plásticas e deseño (CE ART).
Denominación específica: Atlántico.
Código: 36024537.
Enderezo: avda. da Ponte, 9.
Localidade: Cabral (Santa Mariña).
Concello: 36215 Vigo.
Provincia: Pontevedra.
Titular: Escuela de Formación del Atlántico, S.L.
Composición resultante:
1 ciclo formativo de grao medio (CM) Procedementos de Xoiaría Artística (2 unidades para 20 alumnos/as unidade).
Artigo 2.
Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo de un mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 25 de xuño de 2019
RESOLUCIÓN do 26 de xuño de 2019, da Secretaría Xeral de Emprego, pola que se dá publicidade ás axudas concedidas ao abeiro da Orde do 18 de xullo de 2017 pola que se aproban as bases reguladoras para a concesión de subvencións destinadas a incentivar o emprego autónomo e a contratación de persoas mozas inscritas no Sistema nacional de garantía xuvenil, a través do Programa I (emprego autónomo), Programa II (fomento da contratación por conta allea) e Programa III (programas de cooperación coas entidades sen ánimo de lucro), convocatoria do ano 2017. Programa de cooperación coas entidades sen ánimo de lucro (Diario Oficial de Galicia número 148, do 4 de agosto).
Consellería de Economía, Emprego e Industria — III. Outras disposicións — 12/07/2019

Os artigos 8.2 e 64.5 da orde reguladora dispoñen que as resolucións de concesión serán obxecto de publicación segundo o establecido na Lei 9/2007, do 13 de xuño, de subvencións de Galicia.
En consecuencia,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 09.40.322C.481.5 para a contratación de persoas traballadoras desempregadas para a realización de obras ou servizos de interese xeral e social en colaboración coas entidades sen ánimo de lucro (procedemento TR352C), ao abeiro da Orde do 18 de xullo de 2017 pola que se aproban as bases reguladoras para a concesión de subvencións destinadas a incentivar o emprego autónomo e a contratación de persoas mozas inscritas no Sistema nacional de garantía xuvenil, a través do Programa I (emprego autónomo), Programa II (fomento da contratación por conta allea) e Programa III (programas de cooperación coas entidades sen ánimo de lucro), convocatoria do ano 2017. Programa de cooperación coas entidades sen ánimo de lucro (
Diario Oficial de Galicia
número 148, do 4 de agosto.
Santiago de Compostela, 26 de xuño de 2019
Finalidade: TR352C - contratación de persoas traballadoras desempregadas para a realización de obras ou servizos de interese xeral e social en colaboración coas entidades sen ánimo de lucro, a través da aplicación orzamentaria 09.40.322C.481.5.
DECRETO 84/2019, do 27 de xuño, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de itinerario peonil e ciclista na PO-411, treito Parderrubias, puntos quilométricos 4+260-6+250, no concello de Salceda de Caselas (clave PO/16/105.06).
Consellería de Infraestruturas e Mobilidade — III. Outras disposicións — 15/07/2019

Antecedentes:
Primeiro. No
Diario Oficial de Galicia
núm. 109, do 9 de xuño de 2017, publicouse o Anuncio do 29 de maio de 2017 polo que se somete ao trámite de información pública a separata para información pública do proxecto de construción de itinerario peonil e ciclista na PO-411, treito Parderrubias, puntos quilométricos 4+260-6+250 (clave PO/16/105.06), así como a relación individual de bens, dereitos e propietarios afectados polo proxecto referenciado.
Segundo. Tras a análise das alegacións, informes e certificados presentados, o 9 de abril de 2019 apróbanse o expediente de información pública e o proxecto de construción de itinerario peonil e ciclista na PO-411, treito Parderrubias, puntos quilométricos 4+260-6+250 (clave PO/16/105.06).
Este proxecto de construción ten por obxecto a xustificación e definición das obras que se levarán a cabo para a construción dunha senda compartida peón-bici, na estrada PO-411, desde o punto quilométrico 4+260 ao 6+250, no Concello de Salceda de Caselas.
Os beneficios esperados con esta iniciativa son, entre outros, a mellora da mobilidade, a mellora da calidade do aire, da saúde, da igualdade e benestar da economía, do patrimonio e do urbanismo.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do número dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración autonómica o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia, na súa reunión do día vinte e sete de xuño de dous mil dezanove,
Artigo único
Declarar, en concreto, a utilidade pública e a necesidade de urxente ocupación, para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción de itinerario peonil e ciclista na PO-411, treito Parderrubias, puntos quilométricos 4+260-6+250 (clave PO/16/105.06).
Santiago de Compostela, vinte e sete de xuño de dous mil dezanove
DECRETO 83/2019, do 27 de xuño, polo que se aproba o cambio de titularidade a prol do Concello de Bueu da estrada provincial EP-1306 A Portela-Ermelo.
Consellería de Infraestruturas e Mobilidade — III. Outras disposicións — 15/07/2019

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa administración titular, deberán ser aprobados mediante decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
O Concello de Bueu solicita á Deputación Provincial de Pontevedra o cambio de titularidade da estrada provincial EP-1306 A Portela-Ermelo logo de que a Deputación acometese obras de acondicionamento e mellora da vía a través do acordo co Concello de Bueu para a realización do proxecto de mellora da seguridade viaria na EP-1306 A Portela-Ermelo, do p.q. 0+000 ao p.q. 3+973.
A Deputación Provincial de Pontevedra, no Pleno da Corporación Provincial levado a cabo o día 28 de decembro de 2018, aceptou o cambio de titularidade proposto.
De conformidade co anteriormente exposto, por proposta da conselleira de Infraestruturas e Mobilidade, logo de deliberación do Consello da Xunta de Galicia na súa reunión do día vinte e sete de xuño de dous mil dezanove,
Artigo 1
Aprobar o cambio de titularidade a prol do Concello de Bueu da estrada EP-1306 A Portela-Ermelo.
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello de Bueu deberá modificar o seu catálogo de estradas para incluír o cambio de titularidade a que se refire o presente decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo o día seguinte ao da publicación deste decreto no Diario Oficial de Galicia. A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega entre concello e deputación.
Artigo 4
Correspóndelle ao Concello de Bueu, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que lle poida corresponder como nova Administración titular das estradas.
Disposición derradeira
Este decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, vinte e sete de xuño de dous mil dezanove
ORDE do 2 de xullo de 2019 pola que se nomean vogais do Consello Reitor da Axencia Galega da Calidade Alimentaria.
Consellería do Medio Rural — II. Autoridades e persoal — 08/07/2019

O artigo 12 do Decreto 52/2018, do 5 de abril, polo que se crea a Axencia Galega da Calidade Alimentaria e se aproban os seus estatutos, establece o Consello Reitor como órgano colexiado de goberno da Axencia.
O artigo 14 do referido decreto regula a composición deste Consello Reitor dispoñendo o nomeamento pola persoa titular da consellería de adscrición, de sete vogais.
O Decreto 149/2018, do 5 de decembro, polo que se establece a estrutura orgánica da Consellería do Medio Rural e se modifica parcialmente o Decreto 177/2016, do 15 de decembro, polo que se fixa a estrutura orgánica da Vicepresidencia e das consellerías da Xunta de Galicia, na súa disposición derradeira primeira modifica o número de vogais que forman parte do dito órgano colexiado de goberno; ademais, o propio Decreto 149/2018 atribúe a xestión forestal a un centro directivo específico, a Dirección Xeral de Planificación e Ordenación Forestal, cambios que poñen de manifesto a necesidade de actualizar os nomeamentos dos vogais do Consello Reitor.
En virtude do anterior, cómpre proceder ao seu nomeamento que, para xeral coñecemento, se publicará no Diario Oficial de Galicia.
Así, de conformidade coas atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia, e o artigo 14 do Decreto 52/2018, do 5 de abril, polo que se crea a Axencia Galega da Calidade Alimentaria e se aproban os seus estatutos,
Nomear vogais do Consello Reitor da Axencia Galega da Calidade Alimentaria ás seguintes persoas, sen prexuízo da permanencia dos restantes membros nomeados pola Orde do 22 de agosto de 2018.
a) En representación da Consellería do Medio Rural:
– Titular: José Luis Chan Rodríguez, director xeral de Planificación e Ordenación Forestal.
– Suplente: Jacobo José Aboal Viñas, subdirector xeral de Recursos Forestais.
– Titular: Silvestre José Balseiros Guinarte, director xeral de Gandaría, Agricultura e Industrias Agroalimentarias.
– Titular: José Manuel Janeiro Caramés, subdirector xeral de Industrias Agroalimentarias.
b) En representación da Axencia Galega de Calidade Alimentaria:
– Titular: José Antonio Portos Mouriño, xefe da Área de Formación, Innovación e Investigación Agraria.
– Suplente: María Otero Reboiras, xefa do Departamento de Formación.
– Titular: Ricardo Rivas Barros, xefe de Área de Calidade Alimentaria.
– Suplente: María José González González, xefa do Departamento de Promoción da Calidade Alimentaria.
– Titular: Juan Miguel Concheiro Abal, xefe do Departamento de Protección da Calidade Diferenciada.
– Suplente: Pablo Lúgaro Seco, xefe do Departamento de Investigación e Transferencia.
Santiago de Compostela, 2 de xullo de 2019
RESOLUCIÓN do 2 de xullo de 2019, da Subdirección Xeral de Plans e Programas da Secretaría Xeral para o Deporte, pola que se fan públicas as listaxes de solicitudes suxeitas a emenda, as solicitudes en motivo de inadmisión e as solicitudes admitidas, presentadas ao abeiro da Resolución do 22 de maio de 2019, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2019 (código de procedemento PR949A).
Vicepresidencia e Consellería de Presidencia, Administracións Públicas e Xustiza — III. Outras disposicións — 08/07/2019

De conformidade co disposto na Resolución do 22 de maio de 2019, base 11.4, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2019, tras seren recibidas as solicitudes, o órgano instrutor revisará os expedientes e publicará no DOG e na páxina web da Secretaría Xeral para o Deporte (http://deporte.xunta.gal/), a relación de entidades admitidas, as que deben corrixir ou emendar e as inadmitidas para que os interesados, no prazo improrrogable de 10 días contados a partir do día seguinte ao da súa publicación poidan presentar alegacións ou achegar a documentación que consideren oportuna.
Tendo en conta o exposto, esta Subdirección Xeral de Plans e Programas
Primeiro. Publicar a listaxe de solicitudes que se deberán emendar por presentar a documentación incompleta ou con erros. Tal relación recóllese no anexo I desta resolución, ordenada alfabeticamente.
Segundo. Publicar a listaxe de solicitudes en motivo de inadmisión e o motivo. Tal relación recóllese no anexo II desta resolución, ordenada alfabeticamente.
Terceiro. Publicar a listaxe de solicitudes admitidas. Tal relación recóllese no anexo III desta resolución, ordenada alfabeticamente.
Cuarto. Estas listaxes publicaranse no
Diario Oficial de Galicia
e exporanse tamén na páxina web http://deporte.xunta.gal/.
Quinto. Os interesados poderán formular reclamacións, emendar erros e falta de documentación nun prazo de dez (10) días hábiles, contados desde o día seguinte ao da publicación desta resolución no
Diario Oficial de Galicia
. Transcorrido este prazo sen que se emenden as deficiencias, considerarase que o interesado desiste da súa petición, de conformidade co establecido no artigo 68 da Lei 39/2015, do 1 de outubro, do procedemento administrativo común das administracións públicas, e logo da correspondente resolución, nos termos previstos no artigo 21 da dita lei.
Santiago de Compostela, 2 de xullo de 2019
En motivo de emenda:
En motivo da inadmisión:
RESOLUCIÓN do 4 de xullo de 2019 pola que se ordena a publicación da modificación do Regulamento polo que se implantan medios electrónicos que facilitan o acceso dos cidadáns aos servizos públicos e se crean a sede electrónica, o Rexistro Electrónico e o taboleiro de anuncios, aprobada no Consello de Goberno do 21 de xuño de 2019.
Universidade de Santiago de Compostela — III. Outras disposicións — 16/07/2019

Exposición de motivos.
O Consello de Goberno da USC, na súa sesión do 21 de xuño de 2019, acordou modificar o Regulamento polo que se implantan medios electrónicos que facilitan o acceso dos cidadáns aos servizos públicos da Universidade de Santiago de Compostela (USC) e se crean a sede electrónica, o Rexistro Electrónico e o taboleiro de anuncios.
Por isto, esta reitoría
Publicar no
Diario Oficial de Galicia
a modificación do Regulamento polo que se implantan medios electrónicos que facilitan o acceso dos cidadáns aos servizos públicos da Universidade de Santiago de Compostela (USC) e se crean a sede electrónica, o Rexistro Electrónico e o taboleiro de anuncios da USC, aprobada no Consello de Goberno do 21 de xuño de 2019, nos termos do anexo desta resolución.
Santiago de Compostela, 4 de xullo de 2019
Preámbulo.
A programación plurianual, aprobada polo Consello de Goberno do 28 de maio de 2019, inclúe no seu eixe 3 Poñerse ao servizo da sociedade, a liña de actuación 3.2. Potenciar o uso da lingua galega en todos os ámbitos. Neste marco defínese a acción 3.2.5 do seguinte xeito: «Fomento do coñecemento, uso e prestixio da lingua galega na sociedade. (...). Posta en marcha, entre outros programas, do proxecto Esenciais e desenvolvemento do .gal».
Para dar cumprimento ao previsto na referida programación plurianual, cómpre ampliar a dirección da sede electrónica da Universidade de Santiago de Compostela fixada no Regulamento polo que se implantan medios electrónicos que facilitan o acceso dos cidadáns aos servizos públicos da Universidade de Santiago de Compostela (USC) e se crean a sede electrónica, o Rexistro Electrónico e o taboleiro de anuncios, aprobado no Consello de Goberno do 29 de xaneiro de 2013, incorporando o dominio .gal.
Por todo o anterior, o Consello de Goberno da Universidade de Santiago de Compostela acordou, con data do 21 de xuño de 2019:
Primeiro. Modificar o artigo 9 do Regulamento polo que se implantan medios electrónicos que facilitan o acceso dos cidadáns aos servizos públicos da Universidade de Santiago de Compostela (USC) e se crean a sede electrónica, o Rexistro Electrónico e o taboleiro de anuncios, e a súa redacción queda como segue:
Artigo 9. Enderezo electrónico da sede
O enderezo electrónico de referencia da sede será
https://sede.usc.gal ou https://sede.usc.es
Segundo. Modificar o artigo 3 do anexo I Regulamento do Rexistro Electrónico da Universidade de Santiago de Compostela, que queda coa seguinte redacción:
Artigo 3. Acceso ao Rexistro Electrónico
O Rexistro Electrónico estará accesible a través do enderezo
https://sede.usc.gal ou https://sede.usc.es
Terceiro. Esta modificación entrará en vigor na data da súa publicación no
Diario Oficial de Galicia
.
RESOLUCIÓN do 28 de xuño de 2019 pola que se dá publicidade á relación de persoas beneficiarias e aos importes das axudas a zonas con limitacións naturais en áreas de montaña solicitadas ao abeiro da Orde do 6 de febreiro de 2018.
Fondo Galego de Garantía Agraria — III. Outras disposicións — 16/07/2019

Mediante a Orde do 6 de febreiro de 2018 (DOG nº 30, do 12 de febreiro) a Consellería do Medio Rural regulou a aplicación dos pagamentos directos á agricultura e á gandaría e as axudas ao desenvolvemento rural suxeitas ao sistema integrado de xestión e control.
O artigo 27 da citada orde dispón que as resolucións poderán ser notificadas de acordo co establecido no artigo 45 da Lei 39/2015, do 1 de outubro, do procedemento administrativo común das administracións públicas. De conformidade co establecido no dito artigo, a notificación realizarase mediante a publicación no
Diario Oficial de Galicia
.
Por outra banda, de conformidade co artigo 7.1 da Lei 9/2007, do 13 de xuño, de subvencións de Galicia e o Decreto 7/2014, 16 de xaneiro, polo que se aprobaron os estatutos do organismo autónomo Fondo Galego de Garantía Agraria (de aquí en diante, Fogga), atribuíuse á dirección do Fogga a potestade de resolver os procedementos de concesión de axudas que se tramiten no ámbito das súas competencias,
Primeiro. Facer pública a relación de persoas beneficiarias e importes das axudas en zonas con limitacións naturais en áreas de montaña na web https://fogga.xunta.gal/ ao abeiro da Orde do 6 de febreiro de 2018.
Segundo. Os beneficiarios terán á disposición o detalle da resolución accedendo ao portal de axudas PAC na web https://portal-sgapac.xunta.gal/
Terceiro. Contra esta resolución, que non esgota a vía administrativa, poderá interpoñerse recurso de alzada perante o presidente do Fogga, no prazo dun mes, de conformidade co disposto no artigo 5.2 do Decreto 7/2014, do 16 de xaneiro, e nos artigos 121 e 122 da Lei 39/2015, do 1 de outubro, do procedemento administrativo común das administracións públicas. A presentación do recurso poderá facerse en calquera dos lugares previstos no artigo 16.4 da Lei 39/2015, do 1 de outubro.
Santiago de Compostela, 28 de xuño de 2019
RESOLUCIÓN do 28 de xuño de 2019 pola que se dá publicidade á relación de persoas beneficiarias e aos importes das axudas a zonas con limitacións naturais en áreas distinta de montaña solicitadas ao abeiro da Orde do 6 de febreiro de 2018.
Fondo Galego de Garantía Agraria — III. Outras disposicións — 16/07/2019

Mediante a Orde do 6 de febreiro de 2018 (DOG nº 30, do 12 de febreiro) a Consellería do Medio Rural regulou a aplicación dos pagamentos directos á agricultura e á gandaría e as axudas ao desenvolvemento rural suxeitas ao sistema integrado de xestión e control.
O artigo 27 da citada orde dispón que as resolucións poderán ser notificadas de acordo co establecido no artigo 45 da Lei 39/2015, do 1 de outubro, do procedemento administrativo común das administracións públicas. De conformidade co establecido no dito artigo, a notificación realizarase mediante a publicación no
Diario Oficial de Galicia
.
Por outra banda, de conformidade co artigo 7.1 da Lei 9/2007, do 13 de xuño, de subvencións de Galicia e o Decreto 7/2014, 16 de xaneiro, polo que se aprobaron os estatutos do organismo autónomo Fondo Galego de Garantía Agraria (de aquí en diante, Fogga), atribuíuse á dirección do Fogga a potestade de resolver os procedementos de concesión de axudas que se tramiten no ámbito das súas competencias,
Primeiro. Facer pública a relación de persoas beneficiarias e importes das axudas en zonas con limitacións naturais en áreas distintas de montaña na web https://fogga.xunta.gal/ ao abeiro da Orde do 6 de febreiro de 2018.
Segundo. Os beneficiarios terán á disposición o detalle da resolución accedendo ao portal de axudas PAC na web https://portal-sgapac.xunta.gal/
Terceiro. Contra esta resolución, que non esgota a vía administrativa, poderá interpoñerse recurso de alzada perante o presidente do Fogga, no prazo dun mes, de conformidade co disposto no artigo 5.2 do Decreto 7/2014, do 16 de xaneiro, e nos artigos 121 e 122 da Lei 39/2015, do 1 de outubro, do procedemento administrativo común das administracións públicas. A presentación do recurso poderá facerse en calquera dos lugares previstos no artigo 16.4 da Lei 39/2015, do 1 de outubro.
Santiago de Compostela, 28 de xuño de 2019
RESOLUCIÓN do 21 de xuño de 2019, da Secretaría Xeral de Emprego, pola que se dá publicidade ás axudas concedidas ao abeiro da Orde do 13 de agosto de 2018 pola que se establecen as bases reguladoras de axudas a centros especiais de emprego (CEE) co fin de promover a integración laboral das persoas con discapacidade, e se procede á súa convocatoria para as anualidades 2018-2019.
Consellería de Economía, Emprego e Industria — III. Outras disposicións — 22/07/2019

En cumprimento do disposto no artigo 15 da Lei 9/2007, do 13 de xuño, de subvencións de Galicia, e do artigo 17 da Lei 1/2016, do 18 de xaneiro, de transparencia e bo goberno,
Ordenar a publicación no
Diario Oficial de Galicia
das subvencións concedidas ao abeiro da Orde do 13 de agosto de 2018 pola que se establecen as bases reguladoras de axudas a centros especiais de emprego co fin de promover a integración laboral das persoas con discapacidade, e se procede á súa convocatoria para as anualidades 2018-2019 (
Diario Oficial de Galicia
número 167, do 3 de setembro), e malia Orde do 18 de decembro de 2018 pola que se amplía a dotación orzamentaria para a concesión das axudas establecidas nos programas I, II e III da orde (
Diario Oficial de Galicia
número 241, do 19 de decembro).
Os programas regulados nesta orde están financiados con fondos finalistas do Estado recibidos do Servizo Público de Emprego Estatal.
As axudas concedéronse con carácter bianual por un importe total de 13.337.890 € con cargo ao código de proxecto 201800099. No anexo pormenorízanse as axudas por beneficiario, indicando a aplicación orzamentaria do gasto e o importe para cada anualidade.
Santiago de Compostela, 21 de xuño de 2019
ORDE do 24 de xuño de 2019 pola que se extingue a autorización do CEMU Harmonía, de Lugo.
Consellería de Educación, Universidade e Formación Profesional — III. Outras disposicións — 22/07/2019

Mediante Orde do 22 de xuño de 2000 (DOG do 19 de xullo) autorízase a apertura e funcionamento do Centro de Música Harmonía, de Lugo, para impartir o grao elemental e medio.
A Dirección Xeral de Centros e Recursos Humanos da Consellería de Educación, Universidade e Formación Profesional inicia o expediente para a extinción da autorización do Centro de Música Harmonía por non ter alumnos matriculados nas ensinanzas autorizadas desde hai máis de dous cursos académicos .
En aplicación da disposición sétima.2 da Orde do 5 de decembro de 1995 (DOG do 7 de febreiro de 1996) a extinción da autorización poderá declararse de oficio, logo de audiencia ao interesado, cando un centro docente cesase de feito nas súas actividades durante os dous cursos inmediatamente anteriores á orde que se dite.
Logo da tramitación do expediente, de acordo co disposto no Decreto 253/1995, do 29 de setembro, de autorización a centros docentes privados para impartir ensinanzas artísticas, coa Orde do 5 de decembro de 1996, que o desenvolve, e por proposta da Dirección Xeral de Centros e Recursos Humanos,
Artigo 1. Extinción da autorización
Extinguir a autorización do CEMU Harmonía, de Lugo, por cesamento nas súas actividades docentes. Código do centro 27020574.
Artigo 2. Baixa rexistro de centros docentes
Esta orde dará lugar á correspondente inscrición no Rexistro de Centros da Comunidade Autónoma de Galicia.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo de un mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 24 de xuño de 2019
ORDE do 24 de xuño de 2019 pola que se autoriza a inclusión da Escola de Música do Concello de Coles no Rexistro de Escolas de Música e Danza da Comunidade Autónoma de Galicia.
Consellería de Educación, Universidade e Formación Profesional — III. Outras disposicións — 22/07/2019

O Concello de Coles solicita a inscrición da escola de música municipal no Rexistro de Escolas de Música e Danza da Comunidade Autónoma de Galicia, de conformidade coa Orde do 11 de marzo de 1993, que regula as condicións de creación e funcionamento destes centros docentes.
Logo de realizar os trámites que establece a normativa vixente, por proposta da Dirección Xeral de Centros e Recursos Humanos,
Artigo 1. Inscrición no rexistro de escolas de música
Autorizar a inclusión no Rexistro de Escolas de Música e Danza da Comunidade Autónoma de Galicia da escola de música que se sinala:
Provincia: Ourense.
Concello: 32152 Coles.
Localidade: Santo Eusebio da Peroxa (Santo Eusebio).
Domicilio: lugar de Vilarchao, s/n.
Código do centro: 32020926.
Titular: Concello de Coles.
Denominación: Escola de Música do Concello de Coles.
Artigo 2. Réxime xurídico
Esta escola queda sometida ao réxime de escolas de música e danza, segundo o establecido na Orde do 11 de marzo de 1993 e aos servizos de inspección correspondentes.
Artigo 3. Modificación da autorización
O centro deberá solicitar a oportuna revisión da inscrición cando teñan que modificarse calquera dos datos sinalados nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 24 de xuño de 2019
RESOLUCIÓN do 8 de xullo de 2019, da Dirección Xeral de Mobilidade, pola que se abre o prazo de presentación da solicitude de devolución de dereitos de exame correspondentes ás probas de obtención e renovación do certificado de conselleiro de seguridade para o transporte de mercadorías perigosas por estrada e por ferrocarril.
Consellería de Infraestruturas e Mobilidade — III. Outras disposicións — 22/07/2019

O 18 de xuño de 2019 publicáronse na sección de formación da páxina web da Subdirección Xeral de Inspección do Transporte as listas definitivas de persoas admitidas e excluídas nas probas dirixidas á obtención e renovación do certificado de conselleiros de seguridade para o transporte de mercadorías perigosas por estrada e por ferrocarril.
Segundo a base sétima punto 4 da Resolución do 20 marzo de 2019, da Dirección Xeral de Mobilidade, pola que se convocan as probas dirixidas á obtención e renovación do certificado de conselleiros de seguridade para o transporte de mercadorías perigosas por estrada e por ferrocarril, devolveráselles os dereitos de exame ás persoas aspirantes que resulten excluídas definitivamente, sempre que o soliciten.
Advertido erro na comunicación á sede electrónica de apertura do prazo de presentación da solicitude de devolución de dereitos de exame, debe procederse á emenda da posta á disposición na sede electrónica do modelo que figura como anexo IV da citada Resolución do 20 de marzo de 2019, da Dirección Xeral de Mobilidade.
Polo exposto, as persoas aspirantes que resultaron excluídas definitivamente das probas dirixidas á obtención e renovación do certificado de conselleiros de seguridade para o transporte de mercadorías perigosas por estrada e por ferrocarril, poderán solicitar a devolución dos dereitos de exame que figura como anexo IV da Resolución do 20 marzo de 2019, da Dirección Xeral de Mobilidade, que estará dispoñible na sede electrónica da Xunta de Galicia (https://sede.xunta.gal) co código IF310C, no prazo dun mes contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 8 de xullo de 2019